# Euroopan unionin C 248/13.

| | ISSN 1977-1053 |
| --- | --- |
| Euroopan unionin
  virallinen lehti | C 248 |
| | |
| Suomenkielinen laitos | Tiedonantoja ja ilmoituksia | 66. vuosikerta13. heinäkuu 2023 |

ISSN 1977-1053

Euroopan unionin

virallinen lehti

C 248

Suomenkielinen laitos

Tiedonantoja ja ilmoituksia

66. vuosikerta13. heinäkuu 2023

---

| Sisältö | Sivu |
| --- | --- |
| | IV   Tiedotteet |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET |
| | Euroopan komissio |
| 2023/C 248/01 | Prosessuaalisten takeiden valvojan toimintakertomus – 2022 | 1 |

Sisältö

Sivu

IV   Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

2023/C 248/01

Prosessuaalisten takeiden valvojan toimintakertomus – 2022

1

---

| FI | |
| --- | --- |

FI

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

| 13.7.2023 | FI | Euroopan unionin virallinen lehti | C 248/1 |
| --- | --- | --- | --- |

13.7.2023

FI

Euroopan unionin virallinen lehti

C 248/1

---

PROSESSUAALISTEN TAKEIDEN VALVOJAN TOIMINTAKERTOMUS – 2022

(2023/C 248/01)

Johdanto

Nykyään on entistä tärkeämpää suojella ja turvata ihmisoikeuksia Euroopassa ja varmistaa, että jokainen ihminen voi elää ihmisarvoista elämää.

Perusoikeuksiin sisältyvät prosessuaaliset takeet. Näitä ovat esimerkiksi oikeus tulla kuulluksi, syyttömyysolettama, puolustautumisoikeudet, oikeus riippumattomaan, puolueettomaan, oikeudenmukaiseen ja tehokkaaseen oikeussuojaan kohtuullisessa ajassa sekä laillisuus- ja suhteellisuusperiaatteet.

Nämä oikeudet ja periaatteet kuuluvat olennaisena osana jäsenvaltioiden valtiosääntöihin, Euroopan neuvoston ja Euroopan unionin (EU) välineisiin, EU:n perusoikeuskirjaan ja tuomioistuinten oikeuskäytäntöön.

Tätä taustaa vasten minulla on ollut kunnia ja valtava vastuu aloittaa Euroopan petostentorjuntaviraston (OLAF) tutkimusten prosessuaalisten takeiden valvojana.

Valvoja käsittelee valituksia, jotka koskevat OLAFin mahdollisesti tekemiä perusoikeuksien, prosessuaalisten takeiden ja OLAFin tutkimuksiin sovellettavien sääntöjen rikkomisia.

Haaste on vielä suurempi sen takia, että olen ensimmäinen, joka hoitaa valvojan tehtävää, koska se on perustettu vasta hiljattain (23 päivänä joulukuuta 2020 annettujen OLAF-asetuksen uusien 9 a ja 9 b artiklan nojalla).

Vuosi 2022 oli näin ollen tärkeä virstanpylväs prosessuaalisten takeiden suojan vahvistamisessa. Se oli virstanpylväs paitsi OLAFille myös EU:n toimielimille yleensä ja erityisesti niille asianosaisille, joita OLAFin tutkimukset koskevat. Riippumatta siitä, ovatko kyseiset henkilöt yksityishenkilöitä vai oikeushenkilöitä, asianosaiset voivat nyt tarvittaessa pyytää apua valvojalta eli henkilöltä, jonka erityisenä tehtävänä on suojella näiden henkilöiden perusoikeuksia ja prosessuaalisia takeita sekä tarkastella valituksia ja ratkaista ne täysin riippumattomasti ja riittävän ajoissa.

Toimittuani yhdeksän vuoden ajan tuomarina Euroopan ihmisoikeustuomioistuimessa Strasbourgissa sekä Eurooppaoikeuden professorina ja Viron korkeimman oikeuden nykyisenä jäsenenä olen omistautunut puolustamaan perusoikeuksia, demokratiaa ja oikeusvaltioperiaatetta.

Valvojana pidän ensisijaisen tärkeänä sellaisen perusoikeuskulttuurin vaalimista, joka perustuu kansalaisystävällisiin valitusten ratkaisukeinoihin. EU:n taloudellisten etujen asianmukainen ja tehokas suojelu hyödyttää jäsenvaltioita ja EU:n veronmaksajia. Samalla on olennaisen tärkeää, että mahdollisia petoksia koskevat OLAFin tutkimukset suoritetaan noudattaen täysimääräisesti perusoikeuksien ja prosessuaalisten takeiden suojelua.

Mielestäni valvojan tehtävänä on myös estää prosessuaalisten takeiden mahdolliset rikkomiset ja parantaa OLAFin tutkimuksiin sovellettavia sääntöjä ja käytäntöjä. Toivon, että toimintaani koskevan vuosikertomuksen avulla voin lisätä tietoisuutta yleisistä ongelmista ja systeemisistä kysymyksistä, joihin OLAFin on puututtava, jotta voidaan välttyä mahdollisilta tulevilta valituksilta ja lisätä kaikkien oikeuksistaan huolissaan olevien henkilöiden tietämystä ja tietoisuutta. Tämän avulla myös vahvistetaan kansalaisten luottamusta OLAFiin ja EU:hun.

Ensimmäisenä valvojana aloittaminen tarkoitti aloittamista tyhjästä ja uusien työmenetelmien, -järjestelyjen ja -käytäntöjen luomista. Yksi ensimmäisistä tehtävistä oli valitusten käsittelyä koskevien täytäntöönpanosäännösten laatiminen ja antaminen OLAF-asetuksen 9 b artiklan 11 kohdan mukaisesti. Mielestäni täytäntöönpanosäännöksiä tulisi päivittää jatkuvasti. Ne kehittyvät ajan myötä. Vuonna 2022 jouduin myös käsittelemään monia kauan ennen nimittämistäni tehtyjä valituksia ja tarkastelemaan niitä OLAF-asetuksessa säädettyjen tiukkojen määräaikojen puitteissa.

Olen iloinen voidessani ilmoittaa, että kaikista edellä mainituista haasteista selvittiin menestyksekkäästi ja nopeasti. Haluan kiittää korvaamattomasta hallinnollisesta ja oikeudellisesta tuesta, jota sain OLAFin valvontakomitean erinomaiselta sihteeristöltä.

Tässä ensimmäisessä vuosikertomuksessa esitetään yksityiskohtaiset tiedot OLAF-asetuksen 9 b artiklassa säädetyn valitusmekanismin soveltamisen ensimmäisessä dynaamisessa vaiheessa toteutetuista toimista ja saavutetuista tuloksista.

Tämä on tietysti vasta alkua. On vielä paljon tehtävää, jotta valvojasta saadaan paitsi vakiintunut toimi EU:n yleisessä petostentorjuntarakenteessa myös toimi, jolla vahvistetaan entisestään OLAFin avoimuutta ja ennen kaikkea sen vastuuvelvollisuutta.

Tämä vuosikertomus voidaan nähdä eräänlaisena käyntikorttina, jossa esitellään valvojan työtä ja osoitetaan prosessuaalisten takeiden noudattamisen tärkeys.

Kunnioittavasti

Professori Julia LAFFRANQUE

Valvoja

Sisällysluettelo

Sisällysluettelo

| Johdanto | 1 |
| --- | --- |

Johdanto

| 1. | Valvoja lyhyesti | 4 |
| --- | --- | --- |

1.

Valvoja lyhyesti

| 2. | Uuden valitusmekanismin perustaminen | 4 |
| --- | --- | --- |

2.

Uuden valitusmekanismin perustaminen

| 2.1 | Täytäntöönpanosäännökset | 4 |
| --- | --- | --- |

2.1

Täytäntöönpanosäännökset

| 2.2 | Pääsy tietoihin | 5 |
| --- | --- | --- |

2.2

Pääsy tietoihin

| 3. | Dynaaminen alku valitusten ratkaisemiselle | 5 |
| --- | --- | --- |

3.

Dynaaminen alku valitusten ratkaisemiselle

| 3.1 | Yleiskatsaus vuonna 2022 vastaanotettuihin valituksiin | 5 |
| --- | --- | --- |

3.1

Yleiskatsaus vuonna 2022 vastaanotettuihin valituksiin

| 3.2 | Valvojan tapa tutkia valituksia | 8 |
| --- | --- | --- |

3.2

Valvojan tapa tutkia valituksia

| 3.3 | Ensimmäinen vaihe: käsiteltäväksi ottamisen arviointi | 10 |
| --- | --- | --- |

3.3

Ensimmäinen vaihe: käsiteltäväksi ottamisen arviointi

| 3.3.1 | OLAF-asetuksessa asetetut määräajat | 10 |
| --- | --- | --- |

3.3.1

OLAF-asetuksessa asetetut määräajat

| 3.3.2 | Henkilötietojen suojaan liittyvät valitukset | 11 |
| --- | --- | --- |

3.3.2

Henkilötietojen suojaan liittyvät valitukset

| 3.4 | Seuraava vaihe: kontradiktorinen menettely | 11 |
| --- | --- | --- |

3.4

Seuraava vaihe: kontradiktorinen menettely

| 3.5 | Saavutetut tulokset | 12 |
| --- | --- | --- |

3.5

Saavutetut tulokset

| 3.5.1 | Tapaukset, joiden käsittely on lopetettu | 12 |
| --- | --- | --- |

3.5.1

Tapaukset, joiden käsittely on lopetettu

| 3.5.2 | Ratkaisujen ehdottaminen | 13 |
| --- | --- | --- |

3.5.2

Ratkaisujen ehdottaminen

| 4. | Suhteet sidosryhmiin | 13 |
| --- | --- | --- |

4.

Suhteet sidosryhmiin

| 5. | Hallinnollinen ja tekninen tuki | 14 |
| --- | --- | --- |

5.

Hallinnollinen ja tekninen tuki

| 6. | Kommunikointi valvojan kanssa | 14 |
| --- | --- | --- |

6.

Kommunikointi valvojan kanssa

1.   Valvoja lyhyesti

Valvoja lyhyesti

Prosessuaalisten takeiden valvoja on toimi, joka on perustettu muutetulla asetuksella (EU, Euratom) N:o 883/2013 (jäljempänä ”OLAF-asetus”) Euroopan petostentorjuntaviraston (OLAF) tutkimusten kohteena olevien asianosaisten prosessuaalisten takeiden ja perusoikeuksien suojaamiseksi.

Asianosainen on luonnollinen henkilö tai talouden toimija, jonka epäillään syyllistyneen petokseen, lahjontaan tai unionin taloudellisia etuja vahingoittavaan muuhun laittomaan toimintaan ja joka siksi on OLAFin tutkimuksen kohteena. Muiden kuin asianosaisten, mukaan lukien todistajat ja ilmiantajat, tekemät valitukset eivät kuulu valvojan toimivaltaan.

Valvoja tarkastelee asianosaisten tekemiä valituksia siitä, miten OLAF noudattaa prosessuaalisia takeita ja tutkimuksiin sovellettavia sääntöjä, erityisesti prosessuaalisia vaatimuksia ja perusoikeuksia. Hänen tehtävänään ei ole korvata omalla arviollaan OLAFin arviota siitä, miten tutkimus tehdään, miten todisteita arvioidaan ja mitä johtopäätöksiä tehdään. Arvioidessaan valituksia valvoja kiinnittää erityistä huomiota Euroopan unionin perusoikeuskirjaan (1), EU:n oikeuden yleisiin periaatteisiin ja unionin tuomioistuinten asiaankuuluvaan oikeuskäytäntöön.

asianosaisten

noudattaa prosessuaalisia takeita ja tutkimuksiin sovellettavia sääntöjä

1

Valvoja hoitaa tehtäviään täysin riippumattomasti eikä hän saa tehtäviään suorittaessaan ottaa vastaan ohjeita keneltäkään. Koska asianosaisilla ei periaatteessa ole oikeussuojakeinoja OLAFin tutkimuksenaikaisia toimia tai laiminlyöntejä vastaan, on erittäin tärkeää, että he voivat nyt kääntyä valvojan puoleen. Valituksen tekijät voivat ottaa yhteyttä valvojaan asetetussa määräajassa ja pyytää valituksensa kohteena olevien epäkohtien perusteellista ja riippumatonta tarkastelua. Jos valvoja havaitsee, ettei rikkomusta ole tapahtunut, valvojan arvio on vakuutus siitä, että OLAF on toiminut sääntöjen mukaisesti. Jos hän sitä vastoin havaitsee, että OLAF on rikkonut prosessuaalisia takeita tai tutkimuksiin sovellettavia sääntöjä, hän kehottaa OLAFia toteuttamaan toimia asioiden korjaamiseksi. Valvoja voi kuitenkin vain antaa OLAFille suosituksen. Hän ei voi määrätä, että OLAF ryhtyy konkreettisiin toimiin, eikä hän voi puuttua meneillään olevaan OLAFin tutkimukseen.

täysin riippumattomasti

on vakuutus

Euroopan komissio nimitti 3. toukokuuta 2022Julia Laffranquen ensimmäiseksi valvojaksi viiden vuoden toimikaudeksi, jota ei voida uusia. Viron korkeimman oikeuden tuomari ja Euroopan ihmisoikeustuomioistuimen entinen tuomari Julia Laffranque astui virkaansa syyskuussa 2022.

Julia Laffranquen

Valvontakomitean sihteeristö (jäljempänä ”sihteeristö”) antaa valvojalle kaiken tarvittavan hallinnollisen ja oikeudellisen tuen.

2.   Uuden valitusmekanismin perustaminen

Uuden valitusmekanismin perustaminen

Yksi valvojan ensisijaisista tavoitteista oli luoda kaikki tarvittavat oikeudelliset ja hallinnolliset järjestelyt, jotta voidaan varmistaa, että OLAF-asetuksen 9 b artiklassa säädetty valitusmekanismi on täysin toimintavalmis, ja helpottaa kansalaisystävällistä ja optimaalista valitusten ratkaisemista hyvän hallinnon periaatteiden mukaisesti. Valvoja ennakoi sihteeristön tuella kysymyksiä, jotka liittyvät asiakirjojen hallintaan, tietosuojasääntöjen noudattamiseen ja kommunikointiin valituksen tekijöiden kanssa. Kahta seuraavaa erityiskysymystä on korostettava, koska ne olivat erityisen tärkeitä uuden valitusmekanismin perustamisen kannalta: a) täytäntöönpanosäännösten antaminen ja b) pääsy tapauskohtaisiin tietoihin.

kansalaisystävällistä ja optimaalista valitusten ratkaisemista

2.1   
  Täytäntöönpanosäännökset

Täytäntöönpanosäännökset

Vaikka OLAF-asetuksessa säädetään yleisistä puitteista uuden valitusmekanismin luomiselle ja toiminnalle, siinä ei säädetä valitusten käsittelyä koskevista yksityiskohtaisista säännöistä. Sen sijaan OLAF-asetuksen 9 b artiklan 11 kohdassa valvojalle annetaan valtuudet antaa valitusten käsittelyä koskevia täytäntöönpanosäännöksiä.

Valvoja antoi 16 päivänä marraskuuta 2022 sekä OLAFia että valvontakomiteaa kuultuaan (2) täytäntöönpanosäännökset (3). Täytäntöönpanosäännökset käännettiin kaikille EU:n virallisille kielille ja julkaistiin virallisessa lehdessä. Ne ovat saatavilla valvojan verkkosivustolla (4).

2

3

4

Täytäntöönpanosäännöksiin sisältyy yksityiskohtaisia sääntöjä valitusten tekemisestä, osapuolten välisestä tietojenvaihdosta, kuulemisten järjestämisestä, valituksen ratkaisemiseksi toteutettavista eri toimista sekä valvojan suhteista OLAFiin ja valvontakomiteaan. Täytäntöönpanosäännöksissä selvennetään myös useita kysymyksiä, joita ei nimenomaisesti käsitellä asetuksessa, kuten sitä, mitä tapahtuu tapauksissa, joissa on käynnissä rinnakkaisia oikeuskäsittelyjä tai joissa valitus herättää henkilötietojen suojaan liittyviä kysymyksiä.

Nämä säännöt ovat ensimmäinen yritys ennakoida juuri luodun toimen välittömät tarpeet. Säännöillä on kaksi seuraavaa tavoitetta: i) valitusmekanismia ja valvojan noudattamia menettelyjä koskevan avoimuuden ja oikeusvarmuuden tarjoaminen valituksen tekijöille; ja ii) sellaisen menettelyn luominen, jonka avulla valvoja voi olla tehokas ja vaikuttava samalla, kun valituksiin sovelletaan tulosperusteista lähestymistapaa. Valvojan käytännön kehittyessä näitä sääntöjä voidaan tarkistaa saatujen kokemusten huomioon ottamiseksi ja itse valitusmekanismista johtuvien kysymysten käsittelemiseksi.

avoimuuden ja oikeusvarmuuden

tehokas ja vaikuttava

2.2   
  Pääsy tietoihin

Pääsy tietoihin

OLAF-asetuksessa säädetään, että valvojalla olisi oltava pääsy kaikkiin tietoihin, joita hän tarvitsee tehtäviensä suorittamiseksi. Siinä myös säädetään, että OLAFin on toimitettava valvojalle kaikki tarvittavat tiedot, jotta valvoja voi arvioida, onko valitus perusteltu, sekä kaikki valituksen ratkaisemiseksi ja valvojan suosituksen antamiseksi tarvittavat tiedot.

OLAFin pääjohtaja ilmaisi jo varhaisessa vaiheessa aikomuksensa helpottaa valvojan työtä ja antaa hänelle ja sihteeristön asiaankuuluvalle henkilöstölle sähköisen pääsyn valitusten kohteena olevien tutkimusten asiakirja-aineistoihin rajatuksi ajaksi, joka vastaa periaatteessa valitusten käsittelyn enimmäiskestoa. OLAFin tarjoama ratkaisu antaa valvojalle etuoikeutetun ja kohdennetun pääsyn tietoihin ja mahdollistaa sen, että hän ja sihteeristö voivat hoitaa tehtävänsä. Yksityiskohtaiset tiedot esitetään tulevissa työjärjestelyissä, joista sovitaan ja jotka allekirjoitetaan valvojan ja OLAFin pääjohtajan välillä.

etuoikeutetun ja kohdennetun pääsyn

Etuoikeutettu pääsy OLAFin asiakirja-aineistoon on valvojalle erittäin tärkeää, jotta valituksen tekijöille voidaan vakuuttaa, että valvoja pystyi tutustumaan asiakirja-aineistoon perusteellisesti myös tapauksissa, joissa osa asiaankuuluvista tiedoista on luottamuksellisia eikä niitä voida paljastaa heille (5).

valituksen tekijöille voidaan vakuuttaa

5

3.   Dynaaminen alku valitusten ratkaisemiselle

Dynaaminen alku valitusten ratkaisemiselle

Asianosaisten mahdollisuus tehdä valituksia valvojalle toteutui tarkistetun OLAF-asetuksen tultua voimaan. Siihen mennessä, kun kaikki tarvittavat institutionaaliset ja hallinnolliset järjestelyt oli tehty ja valvoja aloitti tehtävänsä, huomattava määrä valituksia (13) oli kuitenkin jo vireillä. Valvoja huolehti näiden valitusten nopeasta käsittelystä perusteellisella ja ammattimaisella tavalla. Lopputulos oli enemmän kuin tyydyttävä. Valvoja teki alustavan arvion kaikista valituksista asetetussa määräajassa. Vuoden loppuun mennessä hän oli saanut päätökseen kuuden valituksen tarkastelun ja kehottanut OLAFia ratkaisemaan osan yhdestä valituksesta. Tämän alle neljän kuukauden pituisen hyvin lyhyen ajanjakson aikana valvojalla oli tilaisuus käsitellä mielenkiintoisia oikeudellisia kysymyksiä ja alkaa luoda pohjaa joillekin valitusmekanismiin liittyville periaatteille.

3.1   
  Yleiskatsaus vuonna 2022 vastaanotettuihin valituksiin

Yleiskatsaus vuonna 2022 vastaanotettuihin valituksiin

Vuonna 2022 valvoja vastaanotti 14 valitusta: OLAF toimitti valvojalle 13 valitusta, ja yksi valitus tehtiin suoraan valvojalle. Valituksen tekijät, sekä yksityishenkilöt että oikeushenkilöt (kaavio 1), olivat asianosaisia OLAFin sisäisissä (6) ja ulkoisissa tutkimuksissa (7) (kaavio 3). Suurin osa valituksista tehtiin englanniksi (kaavio 2) asianosaisia edustavien lakimiesten toimesta (kaavio 1).

6

7

Kaavio 1

Kaavio 1

Ketkä tekivät valitukset?

Ketkä tekivät valitukset?

Image 1

Kaavio 2

Kaavio 2

Kielet, joilla valitukset tehtiin

Kielet, joilla valitukset tehtiin

Image 2

Kaavio 3

Kaavio 3

Valitusten kohteena olevien OLAFin tutkimusten tyypit

Valitusten kohteena olevien OLAFin tutkimusten tyypit

Image 3

Valituksen tekijät vetosivat pääasiassa OLAF-asetuksen 9 artiklan mukaisten prosessuaalisten takeidensa ja perusoikeuskirjan mukaisten perusoikeuksiensa rikkomiseen (kaavio 4). Valituksen tekijät valittivat erityisesti i) oikeudesta tulla kuulluksi ja tosiasiallisesta oikeudestaan esittää huomautuksia heitä koskevista tosiseikoista (OLAF-asetuksen 9 artiklan 4 kohta) ja ii) oikeudesta saada asiansa käsitellyksi kohtuullisessa ajassa (perusoikeuskirjan 41 artikla). Valituksen tekijät esittivät myös väitteitä, jotka koskivat näiden oikeutta saada tietoja (OLAF-asetuksen 9 artiklan 3 kohta), ja väitteitä oikeudenmukaisuuden ja puolueettomuuden periaatteiden rikkomisesta (kaavio 5). Valituksen tekijät valittivat vähäisemmässä määrin OLAFin tutkimuksiin sovellettavista säännöistä (8) (kaavio 6).

8

Kaavio 4

Kaavio 4

Valitusten kohde

Valitusten kohde

Image 4

Kaavio 5

Kaavio 5

Prosessuaalisia takeita koskevien eri väitteiden analyysi

Prosessuaalisia takeita koskevien eri väitteiden analyysi

Image 5

Kaavio 6

Kaavio 6

Tutkimuksiin sovellettavia sääntöjä koskevien väitteiden analyysi

Tutkimuksiin sovellettavia sääntöjä koskevien väitteiden analyysi

Image 6

3.2   
  Valvojan tapa tutkia valituksia

Valvojan tapa tutkia valituksia

Valvoja käsittelee valitukset oikeudenmukaisesti, riippumattomasti ja puolueettomasti. OLAF-asetuksen ja täytäntöönpanosäännösten mukainen menettely koostuu pohjimmiltaan seuraavista kahdesta vaiheesta: i) käsiteltäväksi ottamisen arviointi sekä ii) asian aineellisen puolen tutkiminen ja mahdollisuuksien mukaan ratkaisujen ehdottaminen.

oikeudenmukaisesti, riippumattomasti ja puolueettomasti

Seuraavassa vuokaaviossa esitetään yhteenveto valvojalle tehdyn valituksen elinkaaresta.

Image 7

3.3   
  Ensimmäinen vaihe: käsiteltäväksi ottamisen arviointi

Ensimmäinen vaihe: käsiteltäväksi ottamisen arviointi

Valvojan on suoritettava valitusten alustava arviointi kymmenen työpäivän kuluessa valituksen vastaanottamisesta voidakseen päättää, voidaanko valitus ottaa käsiteltäväksi. Edellytykset vahvistetaan OLAF-asetuksen 9 b artiklan 1 ja 2 kohdassa ja täytäntöönpanosäännösten 5 artiklassa. Vuonna 2022 valvoja arvioi kaikkien vireillä olevien valitusten käsiteltäväksi ottamisen asetetussa määräajassa. Kaikissa kolmessa valituksessa, jotka jätettiin tutkimatta, syynä oli 9 b artiklan 2 kohdassa asetettujen määräaikojen (9) noudattamatta jättäminen. Käsiteltäväksi otetuista 11 valituksesta kolme otettiin vain osittain käsiteltäväksi, koska niihin sisältyi väitteitä, jotka esitettiin myöhässä tai jotka koskivat tietosuojakysymyksiä (kaaviot 7 ja 8). Valvoja selitti päätöksensä valituksen tekijälle kaikissa tapauksissa, joissa valituksia tai väitteitä jätettiin tutkimatta.

kymmenen työpäivän

9

Kaavio 7

Kaavio 7

Käsiteltäväksi ottaminen

Käsiteltäväksi ottaminen

Image 8

*mukaan lukien osittain käsiteltäväksi otetut valitukset

Kaavio 8

Kaavio 8

Perusteet tutkimatta jättämiselle (mukaan 2 lukien osittain käsiteltäväksi otetut valitukset)

Perusteet tutkimatta jättämiselle (mukaan 2 lukien osittain käsiteltäväksi otetut valitukset)

Image 9

3.3.1   OLAF-asetuksessa asetetut määräajat

OLAF-asetuksessa asetetut määräajat

Yksi ensimmäisistä ja toistuvista kysymyksistä, joita valvojan oli käsiteltävä, koski valituksen tekemisen määräaikoja. Valvoja omaksui lähestymistavan, jolla pyritään huomioimaan sekä OLAF-asetuksen asiaa koskevien säännösten sanamuoto että niiden tarkoitus. Asetuksen 9 b artiklan 2 kohdassa säädetään, että valitukset on tehtävä kuukauden kuluessa siitä, kun valituksen tekijä on tullut tietoiseksi asiaankuuluvista seikoista, jotka merkitsevät väitettyä prosessuaalisten takeiden loukkaamista tai kyseisen artiklan 1 kohdassa tarkoitettujen sääntöjen rikkomista, ja mainitaan, että valituksia ei missään tapauksessa voi tehdä sen jälkeen, kun tutkimuksen päättämisestä on kulunut kuukausi.

Valvoja ymmärtää, että asetuksessa säädetään näistä lyhyistä määräajoista sen takia, että voidaan säilyttää valvojan roolin tehokkuus ja samalla huomioida OLAFin tutkimustoimet. Toisin sanoen valvojalle on ilmoitettava väitetyistä rikkomuksista silloin, kun hän voi vielä toimia ja ehdottaa tehokkaita ja merkityksellisiä ratkaisuja, jotka OLAF voisi panna täytäntöön vaarantamatta käynnissä olevien tutkimusten tuloksia tai sellaisen seurantamenettelyn edistymistä, joka on aloitettu kansallisella tai EU:n tasolla OLAFin antamien suositusten täytäntöönpanemiseksi. Valituksen tekijän näkökulmasta on yhtä tärkeää hakea hyvitystä varhaisessa vaiheessa ja välttää mahdollisen rikkomisen vaikutusten paheneminen. Näiden syiden vuoksi asianosaisen on tehtävä valitus pian sen jälkeen, kun tämä on tullut tietoiseksi seikoista, jotka johtavat tiettyyn loukkaamiseen. Jos talouden toimija esimerkiksi haluaa valittaa väitetyistä sääntöjenvastaisuuksista toimitiloissaan paikan päällä tehtävän tarkastuksen aikana, sen olisi otettava yhteyttä valvojaan kuukauden kuluessa tämän tutkintatoimen päättymisestä.

ehdottaa tehokkaita ja merkityksellisiä ratkaisuja

hakea hyvitystä varhaisessa vaiheessa

Päätettyjen tutkimusten osalta OLAF-asetuksessa asetetaan tiukempi ja selkeämpi lisäedellytys tutkittavaksi ottamiselle: Valituksia ei voi tehdä sen jälkeen, kun tutkimuksen päättämisestä on kulunut kuukausi, riippumatta siitä, milloin valituksen tekijä tulee tietoiseksi asiaankuuluvista seikoista. Valvoja katsoo, että tämä päätettyjä tutkimuksia koskeva lisäedellytys on säädetty paitsi sen takia, että voidaan säilyttää kansallisen tai EU:n tason seurantamenettelyjen tehokkuus, myös sen takia, että voidaan säilyttää hänen omien, tiettyjä valituksia koskevien suositustensa ja ratkaisuehdotustensa tehokkuus. Valvoja ei voi ehdottaa mitään hyödyllistä ratkaisua tapauksiin, jotka eivät ole enää OLAFin valvonta-alueella ja joiden osalta voi olla käynnissä menettelyjä kansallisissa tai muissa EU:n viranomaisissa. Tällaisissa tapauksissa valvoja katsoo, että asianosaiset voivat esittää valituksensa kohteena olevat epäkohdat näille viranomaisille ja turvautua käytettävissä oleviin (oikeudellisiin tai hallinnollisiin) oikeussuojakeinoihin.

seurantamenettelyjen tehokkuus

3.3.2   Henkilötietojen suojaan liittyvät valitukset

Henkilötietojen suojaan liittyvät valitukset

OLAFin päivittäisessä työssä käsitellään suuria määriä henkilötietoja, joista osa on arkaluonteisia. OLAF voi myös toteuttaa tutkintatoimia, joita voidaan pitää henkilötietojen suojan kannalta tunkeutuvina, kuten digitaalisia rikosteknisiä toimenpiteitä. Siten ei olekaan yllättävää, että valituksen tekijät esittivät väitteitä, jotka koskivat heidän oikeuttaan henkilötietojensa suojaan, joka on taattu EU:n perusoikeuskirjan 8 artiklassa ja asetuksessa (EU) 2018/1725 (EU:n tietosuoja-asetus) (10).

10

Vaikka valvojan toimivaltaan kuuluu sen tarkastaminen, että OLAF noudattaa perusoikeuksia, EU:lla on riippumaton valvontaviranomainen, Euroopan tietosuojavaltuutettu, jolla on useita velvollisuuksia, jotka koskevat oikeutta yksityisyyteen ja tietosuojaan. EU:n tietosuoja-asetuksen 52 artiklassa säädetään, että Euroopan tietosuojavaltuutetun tehtävänä on valvoa tämän asetuksen ja muiden unionin säädösten niiden säännösten soveltamista, jotka koskevat luonnollisten henkilöiden perusoikeuksien ja -vapauksien suojelua unionin toimielimen tai elimen suorittaman henkilötietojen käsittelyn yhteydessä, ja varmistaa niiden soveltaminen. Koska EU on perustanut erikoistuneen elimen takaamaan henkilötietojen suojaa koskevan perusoikeuden, on kyseisen elimen eli Euroopan tietosuojavaltuutetun eikä valvojan tehtävä käsitellä valituksia, jotka koskevat väitettyjä tietosuojasääntöjen rikkomisia. Näiden sääntöjen mukaan kuka tahansa voi tehdä valituksen Euroopan tietosuojavaltuutetulle kahden vuoden kuluessa siitä, kun tämä on tullut tietoiseksi seikoista, joihin valitus perustuu. Avoimuuden vuoksi valvoja sisällytti täytäntöönpanosäännöksiin vastaavan säännöksen kuvastaakseen tätä toimivallan jakoa (11).

erikoistuneen elimen takaamaan henkilötietojen suojaa koskevan perusoikeuden

11

Vaikka valvoja ei käsittele väitteitä, jotka koskevat pelkästään EU:n tietosuoja-asetuksen tulkintaa ja soveltamista, hän ottaa huomioon yksityisyyteen ja tietosuojaan liittyvät näkökohdat arvioidessaan, noudattaako OLAF yleisesti prosessuaalisia takeita.

3.4   
  Seuraava vaihe: kontradiktorinen menettely

Seuraava vaihe: kontradiktorinen menettely

Alustavan arvioinnin jälkeen valvoja pyysi OLAFia esittämään näkemyksensä 11 valituksesta, jotka otettiin käsiteltäväksi. Useissa tapauksissa valvoja pyysi OLAFilta lisätietoja tai täydentävää käännöstä OLAFin vastauksista valituksen kielelle. Tämän jälkeen valvoja lähetti OLAFin vastaukset valituksen tekijöille ja kehotti näitä esittämään huomautuksensa OLAFin näkemyksistä.

Valvoja pyrkii lähtökohtaisesti antamaan kontradiktoristen menettelyjen periaatteelle mahdollisimman täysimääräisen vaikutuksen. Näin ollen sekä OLAFille että valituksen tekijöille annettiin mahdollisuus esittää kantansa ja toimittaa liiteasiakirjat. Niille periaatteessa myös ilmoitettiin toistensa lausunnoista ja annettiin mahdollisuus esittää huomautuksia. Kolmessa asianmukaisesti perustellussa tapauksessa valvoja päätti kuitenkin poiketa tästä periaatteesta ja sallia OLAFin toimittamien tietojen luottamuksellisen käsittelyn täytäntöönpanosäännösten 7 artiklan 2 kohdan mukaisesti.

kontradiktoristen menettelyjen periaatteelle mahdollisimman täysimääräisen vaikutuksen

Valvoja sovelsi tätä säännöstä erityisesti tutkimusten kestoa koskeviin valituksiin. Arvioidakseen, oliko tutkimusten kesto kohtuullinen, valvojan oli näissä tapauksissa saatava OLAFilta erityisiä, kattavia ja yksityiskohtaisia tietoja toteutetuista tutkintatoimista sekä erilaisista oikeudellisista ja tosiasiallisista seikoista, jotka vaikuttivat tutkimusten kestoon. Koska valitukset koskivat OLAFin käynnissä olevia tutkimuksia, valvoja oli samalla tietoinen siitä, että OLAFin näkemyksiä ei voitu vain välittää valituksen tekijöille, koska tämä saattaisi vaarantaa asiaankuuluvien tutkimusten luottamuksellisuuden ja tehokkuuden. Se saattaisi erityisesti paljastaa OLAFin työmenetelmiä tai estää OLAFia keräämästä tarvittavia todisteita tai jopa vaarantaa yleistä tutkintastrategiaa tietyssä tutkimuksessa.

käynnissä olevia

Näissä tapauksissa valvoja oli näin ollen OLAFin kanssa samaa mieltä siitä, että OLAF toimittaisi i) vastauksistaan ei-luottamuksellisen version, joka lähetetään valituksen tekijälle, jotta tämä voisi ymmärtää OLAFin menettelytavan taustalla olevat syyt ja voisi siten kyseenalaistaa OLAFin vastauksen ja esittää vastaväitteitä; ja ii) luottamuksellisen ja yksityiskohtaisemman version, jossa selitetään tarkemmin OLAFin ei-luottamuksellisessa versiossa esittämät syyt. Tämän tasapainoisen ratkaisun ansiosta valvoja pystyi suorittamaan perusteellisen arvioinnin kaikista asiaankuuluvista tapauksista ja noudattamaan samalla velvollisuuttaan varmistaa OLAFin tutkimusten luottamuksellisuus. Vaikka valituksen tekijöillä ei ole oikeutta saada kaikkia tietoja, nämä voivat luottaa siihen, että valvoja tarkastelee tapausta riippumattomasti ja perusteellisesti, erityisesti kun otetaan huomioon hänen etuoikeutettu pääsynsä asiakirja-aineistoon.

perusteellisen arvioinnin

OLAFin tutkimusten luottamuksellisuus

luottaa

3.5   
  Saavutetut tulokset

Saavutetut tulokset

Vuonna 2022 valvoja arvioi käsiteltäväksi otetuista 11 valituksesta neljän valituksen perusteet (kaavio 9) ja lopetti kolmen valituksen käsittelyn, koska hän ei havainnut valituksen tekijöiden prosessuaalisten takeiden tai oikeuksien rikkomista näissä kolmessa tapauksessa. Neljännessä tapauksessa hän havaitsi, että OLAF oli rikkonut valituksen tekijän oikeutta saada tietoja OLAF-asetuksen 9 artiklan 3 kohdan mukaisesti. Näin ollen hän kehotti OLAFia ratkaisemaan tämän osan valituksesta. Jäljellä olevista seitsemästä vireillä olevasta käsiteltäväksi otetusta valituksesta viiden käsittely oli edennyt pitkälle ja saatiin päätökseen vuoden 2023 alussa.

Kaavio 9

Kaavio 9

Vuonna 2022 käsiteltäväksi otetut valitukset

Vuonna 2022 käsiteltäväksi otetut valitukset

Image 10

3.5.1   Tapaukset, joiden käsittely on lopetettu

Tapaukset, joiden käsittely on lopetettu

Vuonna 2022 valvoja sai 14 vastaanotetusta valituksesta päätökseen kuuden valituksen käsittelyn. Kolme valitusta jätettiin tutkimatta ja kolmen osalta asian käsittely lopetettiin sen jälkeen, kun OLAFilta ja valituksen tekijältä oli saatu näkemykset tarkasteltavista asioista (kaavio 10). Näistä tapauksista kaksi koski valitusten kohteena olevien tutkimusten kestoa. Kolmas tapaus koski digitaalista rikosteknistä tiedonhankintaa ja OLAFin digitaalisia rikosteknisiä menettelyjä koskevien ohjeiden soveltamista. Kaikissa kolmessa tapauksessa valvoja tuli siihen tulokseen, että OLAF oli toiminut voimassa olevien sääntöjen mukaisesti eikä ollut rikkonut kantelijoiden prosessuaalisia takeita.

Kaavio 10

Kaavio 10

Tapaukset, joiden käsittely lopetettiin vuonna 2022

Tapaukset, joiden käsittely lopetettiin vuonna 2022

Image 11

3.5.2   Ratkaisujen ehdottaminen

Ratkaisujen ehdottaminen

Valvoja kehotti ensimmäistä kertaa OLAFia ratkaisemaan valituksen. Tapaus koski OLAF-asetuksen 9 artiklan 3 kohdan mukaista oikeutta saada tietoja. Valvoja havaitsi, että valituksen tekijän oikeutta saada viipymättä tietoa oli loukattu, koska OLAFin lähettämä sähköpostiviesti, jonka tarkoituksena oli ilmoittaa valituksen tekijälle, että hän oli asianosainen, ei koskaan tavoittanut tätä. Valvoja viittasi vakiintuneeseen oikeuskäytäntöön ja huomautti, että tärkeiden ilmoitusten osalta OLAFilla olisi oltava käytössään menettely, jolla varmistetaan, että aiotut vastaanottajat todella vastaanottavat ilmoitukset.

Koska valituksen tekijälle kuitenkin viime kädessä ilmoitettiin tämän asemasta asianosaisena ja tämän vastaavista oikeuksista, valvoja pystyi vain kehottamaan OLAFia parantamaan käytäntöään ja estämään tällaisten tilanteiden syntyminen jatkossa. Näin ollen hän kehotti OLAFia ryhtymään kaikkiin tarvittaviin toimiin sen varmistamiseksi, että jatkossa käytettävien viestintävälineiden avulla asianosaiset voivat saada OLAF-asetuksen 9 artiklan 3 kohdan mukaiset tiedot.

parantamaan käytäntöään ja estämään tällaisten tilanteiden syntyminen jatkossa

OLAFin pääjohtaja myönsi tammikuussa 2023 vastauksessaan valvojalle, että OLAFin käytäntöjä on parannettava ja että on varmistettava, ettei vastaavia ongelmia esiinny jatkossa. Valvojaa tyydyttävällä tavalla OLAFin pääjohtaja sitoutui ehdoitta ryhtymään toimiin ongelman ratkaisemiseksi, ja hän antoi 13. helmikuuta 2023ohjeet asianomaisten henkilöiden kanssa käytävässä kirjeenvaihdossa käytettävistätiedoksiantotavoista. Nämä ohjeet ovat pakollisia OLAFin henkilöstölle.

sitoutui ehdoitta

ohjeet asianomaisten henkilöiden kanssa käytävässä kirjeenvaihdossa käytettävistä

4.   Suhteet sidosryhmiin

Suhteet sidosryhmiin

Valvoja pyrki toimikautensa ensimmäisten kuukausien aikana luomaan keskinäiseen luottamukseen ja hyvään yhteistyöhön perustuvat hedelmälliset työsuhteet tärkeimmän yhteistyötahonsa eli OLAFin pääjohtajan kanssa. Valvoja tapasi 25. lokakuuta 2022 Ville Itälän. He keskustelivat alustavasti työmenetelmistä ja olivat yhtä mieltä tarpeesta hyväksyä virallisia työjärjestelyjä.

OLAFin pääjohtajan

Valvoja kutsuttiin 15. marraskuuta 2022valvontakomitean täysistuntoon, jossa hän kiitti komitean jäseniä antoisasta mielipiteiden vaihdosta hänen täytäntöönpanosäännöstensä hyväksymisen yhteydessä. He keskustelivat myös yhteistä etua koskevista kysymyksistä.

valvontakomitean

Vuonna 2023 valvoja pyrkii ylläpitämään hyviä suhteita EU:n petostentorjunta-, lahjomattomuus- ja vastuuvelvollisuusympäristössä toimiviin eri osapuoliin ja tapaamaan muita sidosryhmiä.

Image 12

Epävirallinen tapaaminen OLAFin pääjohtajan Ville Itälän kanssa

5.   Hallinnollinen ja tekninen tuki

Hallinnollinen ja tekninen tuki

Resurssien tehokkaan käytön varmistamiseksi OLAF-asetuksessa annettiin valvontakomitean sihteeristölle tehtäväksi antaa valvojalle oikeudellista ja hallinnollista tukea. Tätä valintaa perustellaan lisäksi tehtävien täydentävyydellä sekä valvojan ja valvontakomitean yhteisellä tavoitteella. Sihteeristön läsnäolo varmistaa jatkuvuuden, häiriöttömän kommunikoinnin ja sujuvan yhteistyön sekä valitusten tekijöiden että OLAFin kanssa. Sihteeristön erittäin pätevästä henkilöstöstä koostuva asiaa käsittelevä työryhmä, joka toimii sihteeristön johtajan alaisuudessa, antoi valvojalle arvokasta neuvontaa ja apua salassapitovelvollisuutta ja luottamuksellisuutta kunnioittaen.

6.   Kommunikointi valvojan kanssa

Kommunikointi valvojan kanssa

Sähköpostitse:

Sähköpostitse:

OLAF-FMB-Controller-Procedural-Guarantees@ec.europa.eu

Postitse:

Postitse

| Controller of Procedural Guarantees / Secretariat of the Supervisory Committee of OLAF |
| --- |
| Rue Joseph II, 30 |
| 1049- Bruxelles/Brussel |
| BELGIQUE/BELGIË |

Controller of Procedural Guarantees / Secretariat of the Supervisory Committee of OLAF

Rue Joseph II, 30

1049- Bruxelles/Brussel

BELGIQUE/BELGIË

Verkkosivusto:

Verkkosivusto:

https://supervisory-committee-olaf.europa.eu/controller-procedural-guarantees_en

---

(1)  EUVL C 326, 26.10.2012, s. 391.

1

(2)  Asetuksen 9 b artiklan 11 kohdassa edellytetään, että valvojan on kuultava valvontakomiteaa virallisesti ennen täytäntöönpanosäännösten antamista. Valvoja kuuli myös OLAFia, vaikka hänellä ei ollut siihen oikeudellista velvollisuutta, keskinäisen luottamuksen ja hyvän yhteistyön hengessä.

2

(3)  Prosessuaalisten takeiden valvojan päätös valitusten käsittelyä koskevista täytäntöönpanosäännöksistä 2022/C 494/07 (EUVL C 494, 28.12.2022, s. 17).

3

(4)  https://supervisory-committee-olaf.europa.eu/controller-procedural-guarantees/about-controller/legal-framework_en

4

(5)  Ks. jäljempänä oleva kohta 3.4.

5

(6)  OLAF-asetuksen 4 artikla.

6

(7)  OLAF-asetuksen 3 artikla.

7

(8)  Näihin sisältyvät säännöt siitä, miten OLAF toteuttaa erilaisia tutkimustoimiaan. Säännöt sisältyvät useisiin teksteihin, kuten OLAF-asetukseen, komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi 11 päivänä marraskuuta 1996 annettuun neuvoston asetukseen (Euratom, EY) N:o 2185/96 (EYVL L 292, 15.11.1996, s. 2–5), OLAFin henkilöstölle annettuihin tutkimusohjeisiin ja digitaalisista rikosteknisistä menettelyistä OLAFin henkilöstölle annettuihin ohjeisiin.

8

(9)  Asetuksen 9 b artiklan 2 kohdassa asetetut määräajat selitetään kohdassa 3.3.1.

9

(10)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

10

(11)  Täytäntöönpanosäännösten 5 artiklan 3 kohdassa säädetään, että ”Valvojan on myös jätettävä tutkimatta kantelut, jotka koskevat Euroopan tietosuojavaltuutetun toimivaltaan kuuluvia asioita, eli valituksia, jotka liittyvät asetuksen (EU) 2018/1725 soveltamiseen ja henkilötietojen suojaa koskevan perusoikeuden kunnioittamiseen.”

11

---